LUCIUS JUNIUS MODERATUS COLUMELLA 



mactantur ; orbaeque natis ^ suis matres alienae 

 soboli praebent ubera : quippe singuli agni binis 

 nutricibus submittuntur, nee quiequam subtrahi 

 submissis expedit, quo saturior lactis agnus celeriter 

 confirmetur, et parta nutrici consociata minus 

 laboret in educatione fetus sui. Quam ob causam 

 diligenti cura servandum est, ut et suis quotidie 

 matribus et alienis non amantibus agni subrumentur. 

 Plures autem in eiusmodi gregibus quam in liirtis 

 masculos enutrire oportet. Nam prius quam feminas 

 inire possint mares castrati, cum bimatum exple- 

 verunt,^ enecantur, et pelles eorum propter pulchri- 

 tudinem lanae maiore pretio quam alia vellera 

 mercantibus traduntur. Liberis autem campis et 

 omni ^ surculo ruboque vacantibus ovem Graecam 

 pascere meminerimus, ne, ut supra dixi, et lana 

 carpatur et tegumen. Nee tamen ea minus sedulam 

 curam foris, quia^ non quotidie procedit in pascua, 

 sed maiorem^ domesticam postulat. Nam saepius 

 detegenda et refrigeranda est : saepius eius lana 

 diducenda, vinoque et oleo insuccanda, nonnunquam 

 etiam tota est eluenda, si diei permittit apricitas : 

 idque ter anno fieri sat est. Stabula vero frequenter 

 everrenda et purganda, humorque omnis urinae 

 deverrendus est, qui commodissime siccatur perfo- 

 ratis tabulis, quibus ovilia consternuntur, ut grex 

 supercubet. Nee tantum caeno aut stercore, sed 



^ nates SA : nate ac. 



^ expleverunt A-a : expleverint c : expluerunt iS^*. 



* omnis SA. 



* quia addidi. 



258 



